CELEX: 62020CN0573
Language: fi
Date: 2020-10-30 00:00:00
Title: Asia C-573/20: Ennakkoratkaisupyyntö, jonka Commissione tributaria provinciale di Parma (Italia) on esittänyt 30.10.2020 – Casa di Cura Città di Parma SpA v. Agenzia delle Entrate

1.2.2021   
            
            
               FI
            
            
               Euroopan unionin virallinen lehti
            
            
               C 35/27
            
         
      Ennakkoratkaisupyyntö, jonka Commissione tributaria provinciale di Parma (Italia) on esittänyt 30.10.2020 – Casa di Cura Città di Parma SpA v. Agenzia delle Entrate
      (Asia C-573/20)
      (2021/C 35/40)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Commissione tributaria provinciale di Parma
      
         Pääasian asianosaiset
      
      
         Kantaja: Casa di Cura Città di Parma SpA
      
         Vastaaja: Agenzia delle Entrate
      
         Ennakkoratkaisukysymykset
      
      
                  1)
               
               
                  Onko asiassa kyse kansallisen lainsäädännön ja [Euroopan unionin] oikeuden välisestä ristiriidasta ja erityisesti ristiriidasta yhtäältä tasavallan presidentin asetuksen (decreto del presidente della Repubblica) 633/72 19 §:n 5 momentin ja 19 bis §:n (eli kansallisen säännöstön, jolla säännellään niin sanottua arvonlisäveron vähennyskelvottomuuden suhdelukua koskevaa mekanismia) ja toisaalta 17.5.1977 annetun direktiivin 77/388/ETY (1) 17 artiklan 2 kohdan a alakohdan välillä?
               
            
                  2)
               
               
                  Onko epäyhdenvertainen kohtelu, joka vallitsee Italian terveydenhoitoalan toimijoiden, joita pidetään ”loppukäyttäjinä” (jotka maksavat arvonlisäveron), ja muiden Euroopan unionin jäsenvaltioiden (Belgia, Bulgaria, Saksa, Kreikka, Ranska ja Espanja) terveydenhoitoalan toimijoiden, joita pidetään ”välittäjinä” (joilla on oikeus arvonlisäveron vähentämiseen), välillä [yhteensopiva unionin oikeuden kanssa]?
               
            
                  3)
               
               
                  Onko arvonlisäverojärjestelmän osalta kyseessä epäyhdenvertainen kohtelu Euroopan unionin eri jäsenvaltioiden välillä silloin, kun Italiassa sovellettavan arvonlisäverovapautuksen sijaan muissa Euroopan unionin jäsenvaltioissa (Belgia, Bulgaria, Saksa, Kreikka, Ranska ja Espanja) samat terveydenhoitopalvelut ovat arvonlisäverollisia, minkä takia samoihin terveydenhoitopalveluihin sovelletaan eri arvonlisäverokantoja ja siis eri vähennysoikeutta?
               
            
                  4)
               
               
                  Onko epäyhdenvertaisuus, joka vallitsee Italian terveydenhoitoalan toimijoiden – mukaan lukien Casa di Cura Città di Parma – ja muiden Euroopan unionin jäsenvaltioiden (Belgia, Bulgaria, Saksa, Kreikka, Ranska ja Espanja) toimijoiden välillä siltä osin kuin kyse on näiden viimeksi mainittujen suorittamien terveydenhoitopalvelujen arvonlisäverollisuudesta ja siis näillä, toisin kuin muilla terveydenhoitoalan toimijoilla, olevasta oikeudesta sen arvonlisäveron vähennykseen ja/tai palautukseen, jonka ne ovat maksaneet ostoista, [yhteensopiva Euroopan unionin oikeuden kanssa]?
               
            
         (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annettu kuudes neuvoston direktiivi 77/388/ETY (EYVL 1977, L 145, s. 1).